Vootele Hansen

Vootele Hansen (født 19. januar 1962 i Tallinn) er en estisk politiker.

Han studerte hydrologi og klimatologi ved Statsuniversitetet i Tartu og arbeidet først med hydrometeorologisk overvåkning av Østersjøen. Han ble også politisk aktiv under glasnost.

Ved det første parlamentsvalget i det uavhengige Estland i 1992 ble Hansen valgt inn i Riigikogu. Han representerte det konservative og kristendemokratiske valgforbundet «Fedreland».

I 1994 tilhørte Hansen den fraksjonen som brøt ut og dannet Det republikanske og konservative folkepartiet (VKRE). Fra 1994 til 1995 var han miljøvernminister i Andres Tarands overgangsregjering, og fra 1996 til 1998 var han partileder i VKRE. VKRE gikk så sammen med sosialdemokratene. Hansen satt i Riigikogu frem til 2003.

I 2012 ble han styreleder ved Estlands institutt for menneskerettigheter.

Han arbeider som gymnaslærer i Tallinn.

Referanser 

Estiske politikere